Euroopa Liidu Teataja L 246 , 13/10/1995 Lk 0006 - 0007



Komisjoni määrus (EÜ) nr 2401/95, 12. oktoober 1995, millega muudetakse määrust (EMÜ) nr 1274/91, millega kehtestatakse nõukogu määruse (EMÜ) nr 1907/90 (munade teatavate turustusnormide kohta) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 1907/90 munade teatavate turustusnormide kohta, [1] viimati muudetud määrusega (EÜ) nr 3117/94, [2] eriti selle artikli 10 lõiget 3, ning arvestades, et: komisjoni määrusega (EMÜ) nr 1274/91 [3] (viimati muudetud määrusega (EÜ) nr 786/95 [4]) nähakse ette turustusnormide rakendamiseks vajalikud sätted; teatavaid kehtivaid kaubandustavasid ja põllumajanduslike tootmisviisidega seotud märgete vabatahtlikku kasutamist silmas pidades tuleb vabatahtlike pakendimärgete hulka lisada märge puuris kasvatamise kohta; nõukogu 7. märtsi 1988. aasta direktiivis 88/166/EMÜ, milles sätestatakse puuris peetavate munakanade kaitse miinimumnõuded, [5] määratletakse puurisüsteem ja kehtestatakse munakanade kaitsmiseks vajalikud ühenduse meetmed; kõnealune direktiiv võimaldab rakendada rangemaid siseriiklikke tehnilisi meetmeid; kodulinnuliha- ja munaturu korralduskomitee ei ole esimehe määratud tähtaja jooksul oma arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1274/91 muudetakse järgmiselt. 1. Artiklit 18 muudetakse järgmiselt: - lõikesse 1 lisatakse punkt e: Huevos de gallinas criadas en batería | batería | Æg fra burhøns | Buræg | Eier aus Batteriehaltung | Batterie | Αυγά κλωβοστοιχίας | κλωβοστοιχία | Eggs from caged hens | cage production | Œufs de poules élevées en batterie | Batterie | Uova di galline allevate in batteria | batteria | Batterij-eieren | Batterij | Ovos de galinhas criadas em bateria | Bateria | Häkkikanalassa tuotettuja munia | häkkikanalasta | Ägg från burhöns | burhöns."; | - lisatakse lõige 7a: "7a. Lõigete 2–6 sätteid ei kohaldata, kui kasutatakse lõike 1 punktis e osutatud märget." - lõige 8 asendatakse järgmisega: "8. Lõigete 1–7 sätted ei piira selliste riiklike, II lisas ettenähtud miinimumnõuetest rangemate tehniliste meetmete vastuvõtmist, mida rakendatakse ainult asjaomaste liikmesriikide tootjate suhtes, kui need on kooskõlas ühenduse õigusega ja vastavuses munade ühiste turustusnormidega." 2. II lisa muudetakse järgmiselt: - pealkiri asendatakse järgmisega: "Miinimumnõuded, millele peavad vastama artikli 18 lõike 1 punktides a, b, c, d ja e nimetatud mune tootvad linnukasvatusettevõtted" ; - lisatakse punkt e: - "e) väikepakenditesse pakendatud mune, millel on märge "Puuris peetavate kanade munad", peavad olema toodetud linnukasvatusettevõtetes, kus kasutatakse nõukogu direktiivis 88/166/EMÜ sätestatud puurisüsteemi." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. oktoober 1995 Komisjoni nimel komisjoni liige Franz Fischler [1] EÜT L 173, 6.7.1990, lk 5. [2] EÜT L 330, 21.12.1994, lk 4. [3] EÜT L 121, 16.5.1991, lk 11. [4] EÜT L 79, 7.4.1995, lk 12. [5] EÜT L 74, 19.3.1988, lk 83. --------------------------------------------------